Pulso

Na anatomía humana, o **pulso** pode ser definido coma 1) o carpo, o complexo de oito ósos que forman o esqueleto da parte máis proximal da man;  (2) a **articulación do pulso** ou **articulación radiocarpal**, a articulación entre o  radio e o carpo;  Esta rexión tamén inclúe o arco do carpo, a entrada na man, para os músculos extensores e flexores da man.

Debido a esta variabilidade de definicións, a fractura dun o varios ósos do carpo considérase unha rotura carpal, pero cando se lesionan outras estruturas coma as partes distais do cúbito ou radio, fálase de roturas do carpo.

## Anatomía 
miniatura|250px|Ligamentos do pulso.
### Articulacións 
A articulación radioescafolunar, articulacións intercarpais, articulacións mediocarpais, articulacións carpometacarpianas, e articulacións intermetacarpianas comunícanse entre si a través dunha cavidade sinovial.

#### Man extrínseca 
A articulación radiocubital inferior é un eixo localizado entre os ósos do antebrazo, o radio e o cúbito.  Formada pola cabeza cubital e a superficie articular do cúbito, esta articulación está separada da radioescafolunar por unha cartilaxe situada na apófise estiloide do cúbito.  A cápsula da articulación é laxa e se estende dende a epífise distal do radio ata o cúbito. Colabora coa articulación radiocubital superior na pronación e na supinación.

A articulación radioescafolunar ou a articulación do pulso é unha articulación de forma elíptica que forma o radio, un disco articular e a fileira proximal do carpo. Os ósos do lado cubital do carpo teñen un rol menos importante; o óso pisiforme só contacta co resto de ósos durante a abdución do cúbito. A cápsula articular, laxa, é delgada no plano dorsal e pode conter membranas sinoviais.  A cápsula continúase a través da articulación mediocarpal e reforzada por numerosos ligamentos, incluíndo o ligamento radiocarpal anterior e ligamento radiocarpal posterior, e o ligamento lateral interno do pulso e o ligamento radial externo do pulso.

A articulación radioescafolunar está constituída pola epífise distal do radio e a superficie inferior do disco articular; o óso escafoide, o óso semilunar, e o óso pisiforme. A superficie articular radial e a superficie inferior do disco articular forman unha cavidade cóncava.  A superficie superior do escafoide, semilunar, e pisforme forman en conxunto un cóndilo convexo que se introduce na cavidade.

#### Man intrínseca 
miniatura|Carpo.
Na man, un total de 13 ósos forman parte da articulación do pulso: oito pertencen ao carpo&mdash;escafoide, óso semilunar, pisiforme, piramidal, trapecio, trapezoide, grande, e ganchudo&mdash; e cinco ósos metacarpais.

A articulación mediocarpal é unha articulación con forma de S que separa as fileiras proximal e distal carpais.  As pequenas articulacións intercarpais, entre os ósos da mesma fileira, están reforzadas polo ligamento radial do carpo e o ligamento pisiganchudo e o ligamento intercarpal palmar, ligamento interóseo intercarpal, e o ligamento intercarpal dorsal.  Existe certo grao de mobilidade entre os ósos da filera proximal do carpo mentres que os ósos da fileira distal están artellados cos ósos do metacarpo &mdash;as articulacións carpometacarpianas&mdash; por ligamentos fortes &mdash;o ligamento pisometacarpal e ligamento carpometacarpal anterior e ligamento carpometacarpal dorsal&mdash; que permite a mobilidade destes ósos.  Ademais, as articulacións entre os ósos metacarpais &mdash;as articulacións intermetacarpais&mdash; están reforzadas polo ligamento intermetacarpal posterior, ligamento interóseo intermetacarpal, e o ligamento intercarpal anterior.

O pulso, en conxunto permite realizar os seguintes movementos:
* Desviación da liña media: a desviación radial (abdución) e desviación cubital (adución, movemento cara ao dedo maimiño).  Estes movementos son posibles ao ser realizados en torno a un eixo radiocarpal (de atrás a diante) situado no óso grande.
** Abdución radial: músculo extensor radial longo do carpo, músculo abdutor longo do polgar, músculo extensor longo do polgar, músculo flexor ulnar do carpo, músculo flexor longo do polgar da man.
** Abdución cubital: músculo extensor cubital do carpo, músculo flexor ulnar do carpo, músculo extensor dos dedos, músculo extensor do dedo maimiño.
* Movementos no plano da man: 
** Flexión (flexión palmar, palma contra o antebrazo) e extensión (dorsiflexión, dorso da man cara ao antebrazo).  Estes dous movementos se realizan en base a un eixo vertical do óso grande.  A flexión palmar é moito máis notoria que a dorsal debido a que a musculatura flexora é máis potente que a extensora.
** Extensión: músculo extensor dos dedos, músculo extensor radial longo do carpo, músculo extensor radial curto do carpo, músculo extensor do índice, músculo extensor longo do polgar, músculo extensor do dedo maimiño
** Flexión palmar: músculo flexor común superficial dos dedos, músculo flexor común fondo dos dedos, músculo flexor ulnar do carpo, músculo flexor longo do polgar da man, músculo flexor radial do carpo, músculo abdutor longo do polgar.
* Movementos intermedios ou combinados

Os movementos de pronación e supinación realizados polo pulso requiren a participación da articulación radiocubital inferior, e por iso esta última articulación adoita ser considerada parte do pulso.

## Notas 
## Véxase tamén 
### Bibliografía 
* 
* 
* 
* 
* 
* 

### Outros artigos 
* Fractura radial distal
* Operación de Brunelli

### Ligazóns externas 
* Wrist ligaments en upenn.edu